

CONDITIILE SPECIALE PENTRU CONTRACTUL 
PROIECTARE SI EXECUTIE

	Aceste Conditii Speciale, denumite si Conditii Specifice, privind contractele de proiectare si executie de lucrari, completeaza, clarifica, amendeaza sau instituie exceptii de aplicabilitate de la Conditiile Generale de Contract. Prevederile clauzelor neschimbate de prezentele Conditii Speciale sunt valabile in forma data de Conditiile Generale. 
	In cazul unor neconcordante intre Conditiile Speciale si Conditiile Generale, primeaza prevederile Conditiilor Speciale. In baza prevederilor Clauzei 3 "Ordinea de precedenta a documentelor contractuale" din Conditiile Generale, in cazul oricarei contradictii sau neconcordante intre Conditiile Speciale si Acordul Contractual, primeaza prevederile Acordului Contractual.

	Numerotarea clauzelor Conditiilor Speciale nu este consecutiva, ci corespunde sau completeaza numerotarea Conditiilor Generale.


CLAUZA 5 - Supervizorul si Reprezentantul Supervizorului
Sub-clauza 5.1 - Sarcinile Supervizorului:

(1) Supervizorul va avea responsabilitatile prevazute in Contractul de proiectare si executie. Cu exceptia cazurilor expres prevazute in Contractul de proiectare si executie, Supervizorul nu va fi autorizat sa-l elibereze pe Antreprenor de oricare din obligatiile sale prevazute in Contractul de proiectare si executie. 

(2) Supervizorul are urmatoarele sarcini principale: 
a) emite Ordine Administrative catre Antreprenor; 
b) emite Ordine Administrative de Incepere; 
c) emite Ordine Administrative de Modificare catre Antreprenor in conformitate cu prevederile contractuale;
d) verifica, accepta sau respinge Programul de Executie al Antreprenorului, inclusiv existenta fizica a resurselor necesare indeplinirii programului transmis; 
e) aproba sau respinge motivat documentatia de proiectare elaborata de catre Antreprenor; 
f) verifica ritmul executiei Lucrarilor; 
g) verifica respectarea calitatii Echipamentelor si Materialelor si metodele de punere in opera a acestora; 
h) respinge Echipamentele, Materialele sau Lucrarile care se dovedesc a nu fi in conformitate cu prevederile Contractului si care nu indeplinesc conditiile de calitate;
i) pe parcursul derularii contractului de proiectare si executie lucrari, aproba furnizorii de bunuri/materiale, subcontractantii, subcontractantii subcontractantilor, prestatorii de servicii, alti operatori economici pentru activitatile care sunt in legatura directa cu proiectarea si executia lucrarilor. Aprobarea subcontractantilor de catre Supervizor se va realiza numai cu acordul in prealabil al Beneficiarului.
j) analizeaza, aproba sau respinge motivat sumele aferente rezervelor de implementare conform metodologiei de utilizare a acestora;
k) participa la efectuarea testelor si la verificarea lucrarilor ajunse in faze determinante; 
l) masoara si certifica cantitatile de lucrari real executate;
m) se asigura de corectitudinea datelor si detaliilor din Jurnalul de Santier; 
n) analizeaza si verifica propunerile de Modificare emise de catre Antreprenor si emite Ordine de Modificare in conformitate cu prevederile Contractului;
o) emite Certificate de Plata in conformitate cu prevederile Contractului; 
p) emite Certificatul Final de Plata in conformitate cu prevederile Contractului; 
q) emite Decizii in conformitate cu prevederile Contractului; 
r) analizeaza Revendicarile Antreprenorului si ale Beneficiarului; 
s) acorda asistenta si asista Beneficiarul in cadrul procedurii de Receptie la Terminarea Lucrarilor si de Receptie Finala; 
t) asigura evidenta Registrului de Ordine Administrative emise;
u) emite Ordine Administrative referitoare la dispozitiile de santier emise de catre Proiectantul Lucrarilor;
v) se asigura ca executia lucrarilor are loc cu respectarea tuturor Cerintelor Beneficiarului, conform art. 147 alin. (2) din H.G. nr. 395/2016: "In cazul in care, pe parcursul executarii contractului de achizitie publica/acordului-cadru, se constata ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.” 
w) indeplineste toate celelalte sarcini ale Supervizorului stabilite prin Contractul de proiectare si Executie.


CLAUZA 9 - Acces pe Santier 
Sub-clauza 9.1 - Termene si sectoare pentru punerea la dispozitie a Santierului

Beneficiarul va asigura Antreprenorului accesul pe Santier si va pune Santierul la dispozitia Antreprenorului in termen de maxim 7 luni de la Data de Incepere a Activitatii de Proiectare, fie integral, fie separat pentru fiecare Sector de lucrari in parte prevazut in Acordul contractual.  Beneficiarul are posibilitatea de a acorda accesul pe Santier si punerea in posesie a Santierului si etapizat, pe Sectoare, Antreprenorul avand obligatia sa execute Lucrarile in conformitate cu aceasta etapizare si cu respectarea termenelor contractuale. Antreprenorul nu va formula nicio revendicare in legatura cu imprejurarea ca accesul pe Santier si punerea in posesie a Santierului se va realiza etapizat pe sectoare si isi va revizui Programul de Executie a Lucrarilor/Programul de Referinta, astfel incat sa asigure finalizarea executiei fiecarui Sector pana la expirarea Duratei de Executie a Contractului.

In situatia in care Beneficiarul acorda accesul pe Santier si punerea in posesie a Santierului etapizat, pe Sectoare, definite conform Clauzei 1, litera ww) din Acordul Contractual, Antreprenorul are obligatia de a mobiliza numai resursele (utilaje, personal, etc.) aferente Sectorului respectiv in conformitate cu Programul de Executie/Programul de Referinta.

Antreprenorul, la primirea posesiei Santierului, va notifica Biroul Regional al Beneficiarului cu privire la Programul de Executie a Lucrarilor si va stabili o legatura cu acesta in ceea ce priveste propunerile de management a traficului si totodata va transmite instiintari catre Biroul de Siguranta a Traficului, Politie, Urgente, Autoritatile de interventie si Autoritatile de servicii, in conformitate cu managementul traficului.


CLAUZA 9 - Acces pe Santier 
Sub-clauza 9.2 - Accesul pe Santier a altor persoane

Antreprenorul va asigura acces corespunzator pe Santier pe parcursul Duratei de Executie, pentru urmatoarele categorii: 
· orice furnizor de bunuri/materiale, 
· orice prestator de servicii, 
· orice subcontractant, 
· orice subcontractant al subcontractantului,
· orice alta persoana conform Instructiunilor/Aprobarilor Supervizorului si acolo unde este cazul cu aprobarea Beneficiarului,
care realizeaza activitati in si pe Santier sau care executa lucrari si presteaza servicii pentru realizarea Lucrarilor. 
Antreprenorul va asigura acces corespunzator pe Santier pe parcursul Duratei de Executie a Lucrarilor pentru echipele din cadrul C.N.A.I.R. S.A. care vor efectua vizite inopinate in Santier in scopul efectuarii de determinari/ prelevari de probe/ fotografiere/ filmare sau care vor monitoriza indeplinirea exigentelor minimale privind domeniul disciplinei si calitatii in constructii conform legislatiei si Proiectului Tehnic de Executie pentru lucrarile executate.


CLAUZA 10 - Autorizatii si Asistenta privind Legea 
Sub-clauza 10.1 - Responsabilitati privind Autorizatiile de Construire 

Beneficiarul a obtinut actul de reglementare in domeniul mediului si a obtinut Certificatul de Urbanism. Acestea vor fi predate ulterior Antreprenorului. 
Daca este necesar, Antreprenorul va obtine si/sau va reactualiza si/sau completa in numele Beneficiarului toate avizele si acordurile solicitate prin Certificatul de Urbanism emis pentru “autorizatie de construire” si va fi responsabil pentru obtinerea si mentinerea in valabilitate a avizelor/acordurilor/certificatelor necesare pe parcursul derularii lucrarilor. 
Antreprenorul va despagubi Beneficiarul pentru orice intarziere in obtinerea si/sau reactualizarea si/sau completarea acordurilor si avizelor solicitate prin Certificatul de Urbanism sau prin actul de reglementare in domeniul mediului, in conditiile in care aceste intarzieri sunt datorate culpei Antreprenorului, sau sunt cauzate de calitatea necorespunzatoare/neconforma sau de caracterul incomplet al documentatiilor elaborate de catre Antreprenor care stau la baza obtinerii/reactualizarii/completarii acordurilor si/sau avizelor. 
Antreprenorul va fi responsabil cu realizarea/obtinerea tuturor studiilor de specialitate si intocmirea oricarei documentatii tehnice in vederea obtinerii de catre Beneficiar a Autorizatiei/Autorizatiilor de Construire sau a refacerii/revizuirii/ completarii/ reavizarii actului de reglementare in domeniul mediului, conform prevederilor legale in vigoare precum si ca urmare a solicitarilor venite din partea autoritatilor emitente. 

Antreprenorul va face toate demersurile necesare pentru obtinerea Autorizatiei/Autorizatiilor de Construire si, daca este cazul, a oricarei Autorizatii de Demolare necesare executarii Lucrarilor, inclusiv cele de elaborare a tuturor documentelor necesare pentru obtinerea autorizatiei. De asemenea, Antreprenorul va fi responsabil pentru obtinerea altor autorizatii de construire/demolare, inclusiv pentru organizarea de santier, si va intocmi orice documentatii, ce se vor depune la autoritatile locale, dupa caz. 

Pentru aprobarea de catre Beneficiar si emiterea Autorizatiei/Autorizatiilor de Construire, Antreprenorul va depune la Beneficiar documentatia completa si aprobata de catre Supervizor pentru autorizarea lucrarilor de construire/Proiectul pentru Autorizarea executarii lucrarilor de construire intocmit in conformitate cu prevederile Legii nr. 50/1991 actualizata, si cu prevederile H.G. nr. 907/2016 privind etapele de elaborare si continutul-cadru al documentatiilor tehnico-economice aferente obiectivelor/proiectelor de investitii finantate din fonduri publice, in vederea analizarii, aprobarii si transmiterii acesteia catre autoritatea emitenta (Ministerul Transporturilor). 
Antreprenorul va intreprinde toate diligentele necesare pentru ca Beneficiarul sa obtina si, dupa caz, sa prelungeasca Autorizatia de construire necesara pentru Lucrarile Permanente proiectate de catre Antreprenor in conformitate cu prevederile Contractului. De asemenea, pentru aceste Lucrari, Antreprenorul va obtine, in numele Beneficiarului, toate aprobarile si avizele conexe necesare pentru a initia si executa aceasta parte de Lucrari.


Beneficiarul va putea delega Antreprenorului atributul de depunere in numele acestuia a documentatiei necesare obtinerii Autorizatiei/Autorizatiilor de Construire direct la Emitentul Autorizatiei, iar Antreprenorul isi va asuma modificarile/ completarile/ sustinerea documentatiei direct cu Emitentul Autorizatiei, Beneficiarul asigurand in acest sens asistenta rezonabila si intregul sprijin. 

Antreprenorul trebuie sa se asigure ca va mentine in valabilitate autorizatia de construire necesara pentru Lucrarile Permanente proiectate de catre Antreprenor in conformitate cu prevederile Contractului, odata ce aceasta a fost obtinuta. 

Antreprenorul va transmite toate instiintarile, va plati toate taxele, cote si tarife, va pregati toata documentatia necesara si va obtine toate autorizatiile, avizele, acordurile, licentele si aprobarile in conformitate cu Legile in vigoare pentru proiectarea, executia si terminarea Lucrarilor si remedierea oricaror defectiuni. Antreprenorul va obtine si autorizatiile aferente Lucrarilor Provizorii. 

Antreprenorul va despagubi Beneficiarul si il va proteja impotriva consecintelor datorate neindeplinirii sarcinilor/obligatiilor stabilite in prezenta sub-clauza.


CLAUZA 19 - Proiectarea de catre Antreprenor 
Sub-clauza 19.2 - Modalitati si Calendarul de aprobare a proiectarii elaborate de catre Antreprenor 

(1) Prevederile definite in continuare in prezenta sub-clauza se aplica pentru orice faza sau element de proiectare elaborat de catre Antreprenor. 

(2) Antreprenorul va transmite Supervizorului si Beneficiarului documentatia aferenta proiectului, verificata de verificatori autorizati contractati de Antreprenor, impreuna cu o declaratie privind conformitatea proiectului elaborat de el cu (i) caracteristicile imperative stabilite in Cerintele Beneficiarului, (ii) celelalte prevederi ale Cerintelor Beneficiarului si (iii) schita de proiect din Oferta tehnica. In cazul in care proiectul elaborat de catre Antreprenor prezinta unele devieri sau diferente fata de Cerintele Beneficiarului sau fata de schita de proiect din Oferta tehnica, altele decât diferente sau devieri rezultând din erori identificate in Cerintele Beneficiarului si notificate de catre Antreprenor, aceste diferente sau devieri vor fi considerate a fi propuneri de Modificare initiate de catre Antreprenor in conformitate cu prevederile Sub-clauzei 37.11.

Intra in sarcina Antreprenorului angajarea/ contractarea tuturor verificatorilor autorizati, iar pentru transmiterea la Supervizor a acestor documentatii Antreprenorul va respecta termenele stabilite in Cerintele Beneficiarului privind predarea Documentatiei tehnice (Proiectul) pentru autorizarea executiei lucrarilor de construire (PAC/DTAC) si/ sau a Proiectului Tehnic de Executie si/sau a Detaliilor de Executie.

(3) Supervizorul va aproba sau va respinge motivat Documentatia tehnica (Proiectul) pentru autorizarea executiei lucrarilor de construire (PAC/DTAC) elaborata de Antreprenor in termen de 10 zile de la transmiterea Documentatiei tehnice (Proiectul) pentru autorizarea executiei lucrarilor de construire (PAC/DTAC). In cazul in care Supervizorul respinge motivat Documentatia tehnica (Proiectul) pentru autorizarea executiei lucrarilor de construire (PAC/DTAC) elaborata de Antreprenor, acesta va trata in mod corespunzator comentariile primite in Documentatia tehnica (Proiectul) pentru autorizarea executiei lucrarilor de construire (PAC/DTAC) si va retransmite documentatia astfel corectata Supervizorului spre aprobare. 

(4) Supervizorul va aproba sau va respinge motivat Proiectul Tehnic de Executie si/sau Detaliile de Executie elaborate de Antreprenor in termen de 10 zile de la transmiterea Proiectului Tehnic de Executie si/sau a Detaliilor de Executie.
In cazul in care Supervizorul respinge motivat Proiectul Tehnic de Executie si/sau Detaliile de Executie elaborate de Antreprenor, acesta va trata in mod corespunzator comentariile primite in Proiectul Tehnic de Executie si/sau in Detaliile de Executie si va retransmite documentatia astfel corectata Supervizorului spre aprobare.

(5) Dupa aprobarea de catre Supervizor a Documentatiei tehnice (Proiectul) pentru autorizarea executiei lucrarilor de construire (PAC/DTAC) si/sau Proiectului Tehnic de Executie si a Detaliilor de Executie, Beneficiarul va aviza/aproba sau va respinge motivat documentatia (PAC/DTAC si/sau PT/DDE) aferenta proiectului elaborata de Antreprenor in termen de 10 zile de la aprobarea Supervizorului.

(6) Daca Supervizorul intârzie nejustificat aprobarea proiectului elaborat de catre Antreprenor, cu exceptia cazului in care aprobarea acestui proiect ar reprezenta o Modificare, si daca Antreprenorul inregistreaza intârzieri si/sau se produc costuri suplimentare ca urmare a intârzierii Supervizorului, Antreprenorul va fi indreptatit, cu conditia respectarii prevederilor Clauzei 69a [Revendicarile Antreprenorului], la:
(a) prelungirea Duratei de Executie pentru intârziere potrivit prevederilor Clauzei 35 [Prelungirea Duratei de Executie], daca terminarea Lucrarilor este sau va fi intârziata, si
(b) plata Costurilor suplimentare, potrivit prevederilor Clauzei 55 [Costuri suplimentare].


CLAUZA 24 - Interferente cu traficul si caile de acces 
Sub-clauza 24.1 - Masura in care pot fi afectate traficul si caile de comunicatii

(1) Antreprenorul se va asigura ca executia Lucrarilor si activitatile sale aferente nu afecteaza traficul si nu obstructioneaza caile de comunicatie cum ar fi drumuri, cai ferate, cursuri de apa si aeroporturi, cu exceptia masurii specificate la alin (2) de mai jos. 
(2) Traficul pe drumurile din incidenta de influenta a Santierului trebuie sa fie cat mai putin perturbat de traficul de santier, iar aceste drumuri ca urmare a traficului generat de santier trebuie sa fie mentinute permanent sub circulatie la parametrii calitativi cel putin la nivelul celor initiali. 
(3) Se vor avea in vedere in special restrictiile de greutate si de gabarit la alegerea rutelor si vehiculelor.

